Indbyggerne i Tversted havde lørdag arrangeret, at flygtningene i Hjørring Kommune kunne få sig en fridag fra tilværelsen i flygtningelejren. I alt var 125 flygtninge transporteret med busser til byens forsamlingshus, hvor de startede med frokost. Derefter var der arrangeret forskellige aktiviteter både i forsamlingshuset, men også rundt i byen. Der var blandt andet mulighed for at lave sine egne smykker, spille bordtennis og tegne selvportrætter. - Det er nødvendigt med sådan en dag, så både vi og de kan lærer hinanden bedre at kende. Og de skal også mærke, at vi er åbne, siger initiativtageren til projektet Jens Guldsmed-Thomsen. Kulturministeren var også forbi dagens arrangement. - Jeg synes, det er et fantastisk initiativ. Det er både hyggeligt og rart, og det giver jo et rigtig godt grundlag for at få nye naboer at mødes på den her måde. Jeg synes det er et meget fint initiativ, siger Marianne Jelved.

Referat:
I Tversted var der lørdag sørget for hygge til kommunens flygtninge.